I februar 2021 fulgte Movia op med en rapport om BRT på linje 150S mellem Haraldsgade og Kokkedal st. i forlængelse af Den kvikke vej. Linjen forbinder tætte boligområder med store arbejdspladser og uddannelsesinstitutioner, herunder [[DTU]] i Lyngby. Desuden har den forbindelse til [[Københavns Metro|metro]], [[S-tog]] og [[Kystbanen]] samt til [[Hovedstadens Letbane]], når den åbner i forventet 2025. Der er imidlertid problemer med fremkommeligheden på blandt andet Lyngbyvej, Helsingørmotorvejen og Usserød Kongevej det meste af dagen. Det ville kunne løses med BRT, så køretiden kunne nedsættes og regulariteten forbedres.<ref>BRT linje 150S, s. 8-9.</ref> Desuden ville det spille sammen med [[byudvikling]] i blandt Kokkedal og Hørsholm, hvortil kom udvidelser og nybyggeri på og omkring DTU’s [[campus]].<ref>BRT linje 150S, s. 14-18.</ref>
Historie Foreninger Organisationer